נקו ויליאמס

נקו שיי ויליאמס (באנגלית: Neco Shay Williams; נולד ב-13 באפריל 2001 ברקסהאם שבוויילס) הוא כדורגלן ולשי, המשחק בעמדת המגן השמאלי בנוטינגהאם פורסט בנבחרת ויילס.

קריירת מועדונים 
ויליאמס גדל במחלקת הנוער של ליברפול מהפרמייר ליג.

ב-30 באוקטובר 2019 ערך ויליאמס את הופעת הבכורה שלו בקבוצה הבוגרת של ליברפול, בניצחון בדו-קרב בעיטות עונשין נגד ארסנל במסגרת גביע הפוטבול ליג. ב-24 ביוני 2020 ערך ויליאמס את הופעת הבכורה שלו בפרמייר ליג, כשהחליף את טרנט אלכסנדר-ארנולד בניצחון 0–4 על קריסטל פאלאס במסגרת המחזור ה-31. בעונתו הראשונה בקבוצה הבוגרת ערך ויליאמס שש הופעות ליג.

ב-3 בנובמבר 2020 ערך ויליאמס את הופעת הבכורה שלו בליגת האלופות, כשהחליף את טרנט אלכסנדר-ארנולד בניצחון 0–5 על אטאלנטה במסגרת שלב הבתים לעונת 2020/2021. בעונתו השנייה בקבוצה הבוגרת ערך ויליאמס שש הופעות ליגה נוספות, והוסיף ארבע הופעות בליגת האלופות.

ב-31 בינואר 2022 הושאל לפולהאם לחצי עונה. הוא כבש את שעריו הראשונים בקבוצה כשכבש צמד ב-5 במרץ בניצחון 1–5 על סוונסי סיטי. בסיום העונה עלה עמה לפרמייר ליג וחזר לליברפול.

ב-11 ביולי 2022 חתם בנוטינגהאם פורסט לעונה אחת. ב-6 באוגוסט ערך הופעת בכורה בקבוצה, בהפסד 0–2 לניוקאסל יונייטד.

קריירה בינלאומית 
ב-3 בספטמבר 2020 ערך ויליאמס את הופעת הבכורה שלו בנבחרת ויילס, בניצחון 0–1 על נבחרת פינלנד במסגרת ליגת האומות 2020/2021. ב-6 בספטמבר 2020 הבקיע ויליאמס את שער הבכורה שלו בנבחרת, בניצחון 0–1 על נבחרת בולגריה, גם הוא במסגרת ליגת האומות.

ויליאמס זומן לסגל נבחרת ויילס לקראת טורניר יורו 2020.

נכלל בסגל נבחרת ויילס לטורניר מונדיאל 2022.

קישורים חיצוניים

הערות שוליים 

כדורגלנים ולשים
מגני כדורגל ולשים
רקסהאם: כדורגלנים
כדורגלני ליברפול
כדורגלני נבחרת ויילס
כדורגלני פולהאם
כדורגלני נוטינגהאם פורסט
כדורגלני יורו 2020
כדורגלני מונדיאל 2022
ולשים שנולדו ב-2001